
I. ОБЩИ ПОЛОЖЕНИЯ

Настоящата Стратегия определя развитието на Основно училище „ Св.Паисий Хилендарски“ през следващите 5 години чрез оптимизиране и обновяване на технологиите, методите, средствата и организацията на дейностите в съответствие с приоритетите за развитие на образованието в Република България и принципите на общото Европейско образователно пространство.

Самата стратегия е резултат от осъзната в училищната общност необходимост от промяна и превръщането на училището в организатор, създаващ условия за личностно развитие на учениците чрез формиране на ключови компетентности и способности за самостоятелно усвояване на знания. 

1. Нормативна основа

Стратегията за развитие на училището се основава на приоритетите, целите и стандартите, заложени в следните документи:

Нормативни основания за разработване на стратегия за развитие на институцията 

1. Правна рамка на ЕС

1.1. Препоръка на Европейския парламент и Съвета от 12.02.2001 г. за европейско сътрудничество при оценяване качеството на училищното образование;

1.2. Препоръка на Европейския парламент и Съвета от 18.06.2009 г. за приемане на Европейска референтна рамка за осигуряване на качеството в професионалното образование и обучение.

1.3. Европейската референтна рамка за ключовите компетентности за учене през целия живот.

1.4. Програма „Образование“ 2021-2027 с европейско финансиране.

2. Национална правна рамка

2.1. При разработването на стратегия за развитието си институцията следва да се съобрази с редица национални стратегически документи:

· Национална програма за развитие „България 2030“;

· Стратегическа рамка за развитие на образованието, обучението и ученето в Република България (2021 – 2030);

· Стратегия за възпитателната работа в образователните институции (2019   – 2030 г.)

· Национална стратегия на Република България за равенство, приобщаване и участие на ромите (2021 – 2030);

· Национална стратегия за детето (2018 – 2030 г.);

· Секторна стратегия за безопасност на движението по пътищата (2021 – 2030);

· Национална програма за превенция на насилието и злоупотребата с деца 2023 – 2026, приета с Решение № 51 от 23.01.2023 г на Министерския съвет от 26.01.2023 г.;

· Национална програма за закрила на  детето (2019 г.);

· Национален план за възстановяване и устойчивост на Република България;

· Национална квалификационна рамка на Република България;

· Национални програми за развитие на образованието;

· Държавни образователни стандарти

· Областната стратегия за развитие на област Благоевград;

· Областна стратегия за подкрепа за личностно развитие на децата и учениците;

· Общинска стратегия за развитие на образованието;

· Общинска стратегия за личностно развитие на децата и учениците и др.

2.2. Стратегията за развитие на училището се разработва в съответствие с изискванията на:

· Закон за предучилищното и училищното образование

· Закон за професионалното образование и обучение

· Закона за закрила на детето;
· Закон за защита на личните данни;
· Закона за защита от дискриминация;
· Закон за семейните помощи за деца;
· Закон за здравословни и безопасни условия на труд;
· Държавните образователни стандарти;

· Колективен трудов договор в системата на предучилищното и училищното образование;

· Механизъм за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст;
· Механизъм за противодействие на тормоза и насилието в институциите в системата на предучилищното и училищното образование.

Настоящата Стратегия за развитие на Основно училище „Св.Паисий Хилендарски“ е разработена на основание чл. 263, ал.1, т.1, ал. 3, 4 и 6 от Закона за предучилищното и училищното образование (ЗПУО) и чл. 7, ал. 1 от Закона за финансовото управление и контрол в публичния сектор (ЗФУКПС). Стратегията за развитие на Основно училище „Св.Паисий Хилендарски“ обхваща петгодишен период от 2023 до 2028 учебни години, като се актуализира при необходимост. Към Стратегията за развитие на училището ежегодно се прилага план за действие и финансиране, а резултатите от изпълнението се отчитат в края на всяка учебна година.Стратегията за развитие на Основно училище „Св.П.Хилендарски“ е одобрена от Обществения съвет на училището (чл. 269, ал. 1, т. 1 от ЗПУО).
2.  Статут на училището
В Основоно училище „Св.Паисий Хилендарски“ към началото на 2023/2024 г. се обучават 89  ученици от І до VІІ клас и 20 деца в една сборна Подготвителна група. В Основоно училище „Св.Паисий Хилендарски“ учат ученици с различен етнически произход (ромски) - 25  % от общия брой на учениците.Обучението се осъществява от 15 педагогически специалисти. Училището е общинско. Според вида на подготовката то е неспециализирано, а според етапа или степента на образование е основно от І до VІІ клас. В него са създадени условия и за осъществяване на задължителното предучилищно образование. Училището осигурява общообразователна и разширена подготовка. Създават се условия и за допълнителна подготовка с цел развитието на интелектуално, емоционално, социално, духовно-нравствено и физическо развитие и подкрепа на всяко дете и на всеки ученик в съответствие с възрастта, потребностите, способностите и интересите му. Предимство на училището е целодневната организация на обучение, в която са сформирани 3  групи за Целодневна организация на учебния ден от І до VІІ клас. Училището не осигурява обедно хранене. 
3. Администриране
Постигането на стратегическите и оперативните цели за планирания пет годишен период е обвързано с приемането и гласуването на педагогически съвет на План за изпълнение на дейностите, включващ времеви график, отговорни лица за изпълнение на конкретните дейности, бюджет и отчитане на резултатите. Очакваните резултати са обвързани с редица външни фактори, което ги прави трудно прогнозируеми. Те се превръщат в желано състояние, което ангажира всеки представител на образователната институция с поемане на конкретна отговорност за всяка една от дейностите, залегнали в плана. Планът е разработен на базата на обобщен анализ на силните и слабите страни на училището и установените потребности в сферата на качеството на образователния процес. Предвижда се актуализацията му да се извършва при необходимост или на всеки две години. Мониторингът по изпълнение на предвидените в плана дейности е приоритет на ръководството на училището с активното участие на обществения съвет като орган за граждански контрол. Основно училище „Св.Паисий Хилендарски“работи на делегиран бюджет. Има опит при планирането и разходването на финансовите средства. Изградената система за финансово управление и контрол на публичните средства в образователната институция. ,която гарантира сигурност при управлението на финансовите средства. Голяма част от предвидените мерки и дейности за постигане на оперативните цели не изискват финансиране. Те са обвързани от активната намеса на човешки фактор чрез осъществяването на меки мерки, политики и дейности. Финансовото осигуряване изпълнението на стратегията за развитие на училището се осигуряват от делегирания бюджет на училището, средства от проекти, финансирани от ЕС и  от национални програми.
II. АНАЛИЗ НА СЪСТОЯНИЕТО НА ОБРАЗОВАТЕЛНАТА ИНСТИТУЦИЯ

1. Характеристика на образователната среда: 
Новите предизвикателства пред традиционните образователни модели и традиционните форми на общуване са продиктувани от динамично променящите се обществени отношения и дигитализацията на образователния процес. Единствен начин за справяне с предизвикателствата е изграждането на автономни и инициативни личности, уважаващи другите, способни да работят съвместно, владеещи ключови компетентности, с нагласи за учене през целия живот, осъзнати за силните си страни и способни да ги развиват и прилагат за себе си и в полза на общността. За тази цел училището прави своя избор да се развива като съвременна конкурентноспособна образователна институция, на която целите и резултатите от ученето са подчинени на новите образователни стандарти, обвързани с условията и процесите за тяхното постигане. Ключовите компетентности, които учениците в ОУ„Св.Паисий Хилендарски“ трябва да овладеят като комплекс от взаимосвързани знания, умения и нагласи или отношения, необходими за личностното им развитие и изграждането на активната им гражданска позиция, намират своето място в изучаването на общообразователната, разширената и допълнителната подготовка. ОУ„Св.Паисий Хилендарски“ предприема политики и мерки, необходими за успешна личностна и професионална реализация и активен граждански живот в съвременните общности. Образователната институция е изправена и пред друго предизвикателство – осигуряване на възможности за приобщаващото образование като неизменна част от правото на образование, като процес на осъзнаване, приемане и подкрепа на индивидуалността на всеки ученик и на разнообразието от потребности на всички ученици. Ярък пример за демократичния дух на образователната институция е приобщаването на родителите като активни участници в образователния процес и разгръщането на възможностите им за граждански контрол чрез участие в Обществен съвет. В училището е сформиран и Ученически парламент като форма за ученическо самоуправление, чрез която учениците участват в обсъждането при решаването на въпроси, засягащи училищния живот и училищната общност и дават мнения и предложения за училищните дейности.Училищното ръководство съдейства на учениците от Ученическият парламент да получават подкрепа и от органите на местно самоуправление при техни инициативи, свързани с живота на общността. Най-често тези инициативи засягат тяхното гражданско самосъзнание, екологичната култура и преодоляването на агресията и насилието сред младите хора. Важен фактор за гаранция на качествено образование е непрекъснатото повишаване квалификацията на педагогическите специалисти и превръщането й не само в право, но и в задължение. В ОУ„Св.Паисий Хилендарски“ продължаващата квалификация на педагогическите специалисти се реализира чрез обучения по   национални програми и повишаване на компетентностите на конкретния педагогически специалист под формата на семинари, дискусионни форуми, открити практики с цел обмяна на опит, представяне на проекти, резултати и анализи на реализирани педагогически изследвания. В съответствие с професионалния профил на изпълняваната длъжност, се търси път за професионално развитие, адекватно на националната, регионалната, общинската и училищната политика, насочено и към напредъка на учениците. Очакванията са тези политики и мерки за кариерно развитие на педагогическите специалисти да благоприятстват атестацията им като оценка на съответствието на дейността им с постигнатите резултати. Гаранция за добро управление е и умението за управление на делегиран бюджет и осигуряване на алтернативни източници на финансиране, което училищното ръководство поставя като една от приоритетните си оперативни задачи. 
2.  Резултати от Национално външно оценяване IV и VII клас:
Приоритет в дейността на училището е повишаване качественото на образование по всички учебни предмети и постигане на добри резултати на НВО в IV,VII, които са съизмерими с резултатите на местно и национално ниво, както следва:
Учебна 2022/2023 година-IVклас
	Учебен предмет
	Училищен среден резултат
	Областен среден резултат
	Национален среден резултат

	БЕЛ
	57,39
	71,99
	70,52

	Математика
	57,53
	65,23
	64,38


Учебна 2022/2023 година-VII клас
	Учебен предмет
	Училищен среден резултат
	Областен среден резултат
	Национален среден резултат

	БЕЛ
	43,83
	54,14                  
	55,04                  

	Математика
	           26,61
	33,31                  
	35,30                  


ІІІ. Анализ на факторите на вътрешната и външната среда:
1.      SWOT-АНАЛИЗ – ФАКТОРИ НА ВЪТРЕШНАТА СРЕДА

	СИЛНИ СТРАНИ
	СЛАБИ СТРАНИ

	Ученици

	1. Устойчива тенденция на реализиране на приема за ПГ и първи клас
2. Устойчива тенденция за достигане на готовност за училище от децата от ПГ
3.  Ефективен контрол на присъствието на децата и учениците в училище
4.  Устойчива тенденция на редовна посещаемост на децата и учениците
5.  Всички ученици са обхванати в целодневна организация на учебния ден
6. Осигурена подготовка чрез избираеми учебни часове (ИУЧ) 
7.  Осигурена безопасна среда
8. Осигурени занимания по интереси за учениците
9.Прилагане на компетентностния подход в образователния процес
10. Прилагане на иновативни методи, формиране на  умения за учене
11. Ефективно управление на класа
12. Няма отпаднали ученици през послените три години поради отсъствия и слаб успех

 
	1.  Училището има маломерни паралелки
2.  Училището няма 100 % пълняемост на паралелките
3. Ученическото самоуправление има формален характер
4.  Слаба/ниска мотивация за учене на учениците
5.Увеличаващ се процент на незаинтересовани и неактивни родители.
 6. Не достатъчно представяне на общински, областни, национални олимпиади и конкурси в различни области
7. Тенденция към намаляване броя на учениците поради демографската характеристика на региона

	Материална и учебно-техническа база

	1.   Сградата на училището е в сравнително  добро състояние  
2.  Учебните стаи са достатъчни за провеждане на образователния процес
3.   Училището се отоплява с парно
4.   В училището  е осигурена топла вода
5.    Медицински кабинет, съответстващ на изискванията
6.    Функционална учителска стая 
7.    Добре оборудван компютърен  кабинет ,обособен кът за четене
8.   Осигурени дидактически средства по образователни направления и по учебни предмети
9.  Наличие на технически средства, подпомагащи образователния процес и интерактивността: компютри за административния персонал, принтери, мултимедия, лаптоп и интернет във всяка учебна стая .
10.  Ограда, която ограничава външния достъп
11.  Видеонаблюдение на част от стаите и коридорите 
	1. В училището няма физическа охрана.
2. Липсват физкултурен салон.
3. Липсва стая за отдих на учителите.
4. Няма училищна библиотека.
5.В училището не е осигурена достъпна архитектурна среда .
6.Няма озеленен двор с уреди за отдих и съоръжения за спорт на открито .

	Финансиране

	1.  Делегиран бюджет – ясна финансова рамка; финансова автономност на училището; обезпечава функционирането на училището при целесъобразно и ефективно управление
2.  Наличие на средства за квалификация
3.  Наличие на средства за допълнително материално стимулиране на персонала  осигурени допълнителни плащания за официални празници 
4.  Получени средства по проекти и програми  национални програми през последните две учебни години
5.   Получени дарения
6.  Действащи вътрешни правила за работната заплата
7.  Осигурени средства за представително облекло на педагогическите и не педагогическите специалисти
	1. Бюджетът на училището се формира само от средствата по ЕРС
2. Училището не използва всички възможности за получаване на средства по национални програми на МОН
3. Училището не реализира собствени приходи
4. Недостатъчни финансови средства за капиталови разходи и текущи ремонти.

 
 
 
 
 
 
 
 
 
 
 

	Човешки ресурси

	1.  Всички педагогически специалисти в училището са с необходимата квалификация
2.  Удовлетвореност от заплащането
3.   Устойчива политика за продължаваща квалификация на педагогическия екип
4.   13 от общо 15 педагогически специалисти са с различни ПКС
5.  В екипа е налице мотивация за придобиване на ПКС и кариерно развитие
6.  Оптимална възрастова структура на педагогическия екип – повечето учители са на възраст под 55 години
 7.В училището образователен медиатор
8.    Силната мотивация и желание от страна на директора и екипа за въвеждане на иновации в преподаването и модернизиране на учебния процес
9.    Развити умения за презентиране, приложими в работата с децата и учениците и в представянето на училището в публичното пространство
10.   Здрави, конструктивни, издържащи на конфликт работни взаимоотношения в екипа
	1.  Недостатъчна компетентност на някои от учителите за работа с интерактивна техника и образователен софтуер
2.  Недостатъчни умения за разработване и защита на проекти по европейски и национални програми
 3.  В училището няма главен учител
4. В училището няма ресурсен учител,  логопед и психолог
5. Няма осигурена здравна профилактика за всички работещи в училището и мониторинг от лицензирана фирма

	Образователен процес

	1.Планиране и провеждане на образователния процес в съответствие с ДОС
2.   Училищният учебен план съответства на държавните образователни стандарти
3.   Училищният учебен план съответства на традициите и приоритетите на училището – ИУЧ 
4.   Програмната система за подготвителните групи в училището съответства на държавните образователни стандарти
5.   Ефективна приемственост между ПГ и първи клас
6.   В училището е установена методическа практика на провеждане на открити ситуации и уроци
7.   В училището е осигурена редовна посещаемост на децата и учениците
8.  Приобщаване на децата и учениците към националните ценности и традиции.
9.  Осигурени допълнителни дейности по интереси за децата
10.  Осигурени занимания по интереси за учениците

	1. Слабо ефективни механизми за комуникация между участниците в образователния процес
2. В училището не се прилага практика за присъствие на родители в открити ситуации и уроци в училището
3.  Не се използват максимално възможностите на вътрешно-проектната дейност
 4.Училището не иновативно 
 5.Няма   установена практика за разработване и реализиране на вътрешни проекти
 6. Няма  методически издържана и разнообразна образователна среда – с отлични възможности за развитие на двигателната активност- физкултурен салон, спортни съоръжения
 7. Няма активна двигателна ангажираност на децата и учениците
 8. Не се популяризират достатъчно, изявите и презентирането на творчеството на децата и учениците – участие в изложби, концерти,  и др. прояви извън училището

	Управление и административна дейност

	1.  Управленската практика на директора е ориентирана към приоритетите в дейността на училището
2.  Прозрачност в управлението на училището
3.   Демократичен стил на управление с делегиране на правомощия при необходимост

4. Ефективно включване на педагогическия съвет и обществения съвет в управлението на училището
5.  Целесъобразно, законосъобразно и ефективно управление на делегирания бюджет
6.   Документацията на училището се води в съответствие с изискванията
7.   В училището се поддържа необходимият информационен ресурс
8.   Училището има активен сайт
9.   Разписана е система за движението на документите в училището
10.   Добър психоклимат в екипа
11.  Директорът осъществява ефективен контрол на персонала
	1.  В училището няма заместник-директор
2.   В училището няма главен учител
 


 
 
Изводи:
Анализът показва, че релацията „силни страни – слаби страни“ извежда по-голяма тежест на силните страни, което определя стратегия за развитие, насочена към развитие на постигнатите позиции и разкриване на нови перспективи.
2. PEST-АНАЛИЗ – ФАКТОРИ НА ВЪНШНАТА СРЕДА
 
	ВЪЗМОЖНОСТИ
	ЗАПЛАХИ

	Местоположение

	1. Училището е разположено в населеното място
2.  Инфраструктурата около училището е удобна
3. Инфраструктурата около училището  е обезопасена с легнал полицай, пътни знаци и маркировка
4.В селото няма друго училище .
	 1. В града има други училища в конкурентна близост до училището
 

	Потребители на образователни услуги

	1.   Налице е голям интерес към училището 
2.    Обратна връзка с родителите показва удовлетвореност от грижите и индивидуалния напредък на децата им в училище
3.    Обратна връзка с всички училища, в които учениците продължават образованието си 
4.Сравнително добра материална база, съдържаща условия за повишаване на качеството ефективността на образователния процес.


	1.  Ученици напускат училището
-заминават за близкия град
 – семействата заминават в чужбина 
2.Част от учениците са от ромски произход

- по-слаба заинтересованост от страна на родителите

- нисък образователен ценз

-ниска мотивация за учене от тези ученици

	Политически, икономически и социални фактори

	1.  Образованието е приоритет на държавната политика
2.   Системата на делегиран бюджет осигурява финансова автономност на училището
3.  Определен единен разходен стандарт за едногодишна издръжка на дете и на ученик
4.  Положително влияние на обществената среда в селото и региона върху възпитанието на учениците

 5.Наличие на европейски проекти и национални програми за допълнително финансиране на дейностите в училище
	1.  Голям обем нови нормативни актове, въведени за кратко време
2.   Наличие на противоречащи си регламенти в нормативната база
3.   Липса на механизъм за контрол на качеството на предлаганите форми за квалификация
4.   Голям обем на документооборот с РУО (МОН) и общината – паралелно в електронен вариант и на хартия
5.   Трайна тенденция на намаляване на броя на учениците поради мигриране в чужбина
6. В училището има ученици от уязвими групи
7. Нестабилно икономическо състояние на страната;

    -  Инфлация в страната;

     - Слабо развита икономика в общината;

     -  Миграция на работоспособното поколение

	Финансови ресурси

	1.  Общинско финансиране чрез системата на делегираните бюджети 
2.  Устойчива политика на държавата за увеличение на учителските заплати
3.  Наличие на национални и международни проекти и програми за образованието възможности за алтернативно финансиране
4.   Редовно финансиране
	1.  Ниски единни разходни стандарти за дете и ученик, които не съответства на реалната пазарна икономика и стойността на услугите, доставките, материалите и др. и не се актуализират достатъчно
2.  Слаба активност за дарителство
 

	Трудови ресурси

	1.  Младите професионалисти проявяват интерес да започват работа в образователната система
2.  Насърчаване на дейностите за повишаване на квалификацията на педагогическите специалисти от държавните органи
	1. Липса на свободни педагогически кадри 
2. Непрекъснато увеличаване на пенсионната възраст

	Партньори

	1.   Много добра комуникация с РУО – Благоевград
2.  Добра комуникация с община  , коректност във финансирането, осигурено медицинско обслужване в училището .
3.   Отлична комуникация с обществения съвет в правомощията му за контрол и подпомагане на управлението на училището
4.  Добро взаимодействие с общински доставчици на социални услуги 
5.   Партньорство за съвместни дейности с родителите
6.  Стабилно социално партньорство със синдикалната организация в училището
7.  Активни контакти за съвместни изяви с други организации извън училището 
8. Установени връзки с училища в общината за обмен на добри практики

9. Повишаване мотивацията на учителите за съзнателно и отговорно отношение към професионалните им задължения
	1. Липса на интерес на НПО в региона към партньорство с училището
2. Няма установени връзки с училища в страната за обмен на добри практики
3. Недостатъчна обратна връзка с училищата, в които учениците продължават образованието си 



 
Изводи:
Въздействието, което оказва външната среда върху ОУ „Св.Паисий Хилендарски“, е противоречиво. Изразени негативни фактори са икономическата и социалната среда, които имат определящо значение за образователната система. Прогнозите за тяхното развитие и влияние са в зависимост от външни и вътрешно-политически фактори. При тази неопределеност е трудно да се предвиди тенденцията в развитието им. Може обаче да приеме на базата на сегашното им състояние, че се търсят възможности за подобряване влияние върху образователната система. 

IV. МИСИЯ И ВИЗИЯ НА УЧИЛИЩЕТО
1. Мисия 
Мисията на Основно училище“Св.Паисий Хилендарски“ е да подкрепя учениците в процеса на овладяването на ключовите компетенстности, развитието и усъвършенстването им в безопасна и здравословна училищна среда, с квалифицирани педагогически специалисти и в партньорство с родителите. Усилията ни са насочени към придобиване от учениците не само на базисно образование, но и на актуални знания, умения и компетентности, които са им необходими, за да се реализират успешно в обществото и на пазара на труда, с проява на уважение към гражданските права на другите и отговорно собствено поведение.Стремежа на нашето училище е да осигурява качествено и достъпно образование на учениците от I до VII клас, което успешно съчетава националните традиции с европейското измерение и е насочено към развитие на индивидуалните способности на всеки ученик като знаещ, мотивиран и способен на житейска и професионална реализация член на гражданското общество
2. Визия

Основно училище „Св.паисий Хилендарски“ ще продължи да се утвърждава и развива като училище, предоставящо качествено образование, в което се прилагат иновативни педагогически техники, което ангажира, мотивира и подкрепя учениците за тяхното интелектуално, емоционално, социално, духовно-нравствено и физическо развитие в съответствие с възрастта, потребностите, способностите и интересите им. Нашето училище е училище на диалог и сътрудничество. То е увлекателно за учениците, създаващо среда за качествено предучилищно и училищно образование, вдъхновяващо за учителите, приобщаващо за родителите, основаващо се на демократични принципи и подготвящо цялата общност за предизвикателствата на 21 век. 
V. ВОДЕЩИ ПРИНЦИПИ И ЦЕННОСТИ ЗА РАЗВИТИЕ НА ИНСТИТУЦИЯТА.

1. Принципи

При разработването на стратегията за развитие на институцията, както и при изпълнението на планираните дейности ще бъдат съблюдават следните принципи:

1. Прозрачност и публичност на разработването на мерките и отчитането на резултатите.

2. Съобразяване с принципите на устойчивото развитие и обвързване с целите на регионалното развитие.

3. Партньорство и съгласуваност: активно взаимодействие и сътрудничество между участниците в образователния процес,  синхронизиране със заинтересованите страни (родителите, областна и местна администрация, културни институции, социалните партньори) за постигане на целите.

4. Приемственост в целите, задачите и дейностите на предходния период, изпълнение независимо от управленски промени и гарантиране на последователност и устойчивост при прилагане на политиките.

5. Формулиране на целите въз основа на достоверни данни.

6. Ориентираност към личността: най-важната задача пред училищния екип е интелектуалното, емоционалното, социалното, духовно-нравственото и физическото развитие и подкрепа на всеки ученик в съответствие с възрастта, потребностите, способностите и интересите му; придобиване на  компетентности, необходими за успешна личностна и професионална реализация.

7. Иновативност: формулиране на иновативни мерки, подходи и дейности за постигане на целите, заложени в стратегията.

8. Ефикасност при разходване на бюджетните средства.

9. Измеримост, отчетност и устойчивост на резултатите: определяне на механизми за отчитане на резултатите, критерии, показатели и индикатори за отчитане на дългосрочните ефекти от постигнатите резултати.

10. Съответствие с националните стратегически документи и със стратегически документи на Европейския съюз.
2. Ценности
 1.Зачитане на правата на учениците и на служителите в училището.
 2.Създаване на условия за оптимално развитие на творческия потенциал и заложбите на учениците.

 3.Обучение в сътрудничество между основните партньори в училищната общност.

 4.Прозрачност в управлението на училището.
 5.Толерантност и уважение към учениците с различна култура, религия и етнос.

VІ. СТРАТЕГИЧЕСКИ И ОПЕРАТИВНИ ЦЕЛИ
1. Стратегически цели

Повишаване авторитета на Основно училище „Св.Паисий Хилендарски“ чрез изградена единна и ефективна система за управление, която да осигури високо качество на образованието и превръщането на институцията в търсена и конкуретноспособна. 

Стратегическите цели на Основно училище „Св.Паисий Хилендарски“са ориентирани към постиженията на образователните политики в страната ни и тези от ЕС. Отчитат се националните традиции, регионалните тенденции и общински политики на българското образование. Приоритет е необходимостта от ефективно прилагане на информационните и комуникационни технологии, иновации в образованието и изграждането на вътрешна информационно-комуникационна структура и връзките в нея за осъществяване на образователните цели. На преден план се извежда интелектуалното, емоционално, социално, духовно-нравствено и физическо развитие и подкрепа на всеки ученик в съответствие с възрастта, потребностите, способностите и интересите му, залегнали в дейностите по постигане на оперативните цели. 

Отчетени са състоянието и потребностите към момента, потребностите на човешките ресурси и нуждата им от подкрепа, както и ролята на училището като обществен фактор в системата на образователните институции в общината и региона.

Стратегическа цел 1: Повишаване качеството и ефективността на образователния процес чрез личностно-ориентирания подход и стимулиране на развитието, творческите заложби и потенциала на всеки ученик, създаване на учеща среда за осигуряване на щастливо детство за всяко дете.

Стратегическа цел 2: Повишаване ефективността на управлението на училището.

Стратегическа цел  3: Привличане на ресурси от общността и външната среда, участия в национални и международни програми и проекти на Европейския съюз и тяхното реализиране.

Стратегическа цел 4: Осигуряване на съвременна и ефективно подкрепяща образователния процес институционална среда.
2. Оперативни цели

Разработените оперативните цели произтичат от мисията и визията на училището, съобразени са с целите и принципите на училищното образование и са ориентирани към системата за управление на качеството на обучението, възпитанието и социализацията в образователната институция и към институционалната среда при отчитане взаимодействието между участниците в образователния процес и сътрудничеството със заинтересованите страни.

Оперативна цел 1: Разработване и утвърждаване на единна и непротиворечива система за ефективно управление на институцията. 

Дейност 1. Изграждане на Система за осигуряване качество на образованието: 

1. Изготвяне на анализ на образователния процес в институцията в контекста на националните образователни политики и стратегически цели за превръщането на образованието като национален приоритет и намиране мястото на образователната институция в контекста на промените. 
Квалификация на ръководния персонал по проблемите, свързани с образователната реформа и адаптирането на училищните политики към новите образователни цели. 

2. Приемане на вътрешноинституционални документи, отразяващи политиките на институцията, за изпълнение дейностите по стратегическите и оперативни цели, свързани с подобряване качеството на образованието в Основно училище „Св.Паисий Хилендарски“. Своевременна актуализация на вътрешноинституционалните документи спрямо промените в нормативната база на национално ниво. 
3. Актуализиране на училищната система за управление на качеството. 

3.1. Разработване на общи и специфични мерки за качество, свързани с управлението на институцията, повишаване на квалификацията на педагогическите специалисти, система за контрол на качеството, подобряване на институционалната среда, възпитанието и социализацията на учениците, училищно партньорство със заинтересовани страни. 

3.2. Адаптиране на политики за постигането на образователните цели, регламентирани в ЗПУО и в ДОС.
3.3. Разработване на училищни учебни планове за всяка паралелка – всяка година, съгласно изискванията на Наредба № 4/2015 г. за учебния план, приемането им с решение на педагогическия съвет, съгласуване с обществения съвет към училището при условията и по реда на чл. 269, ал. 2 и 3 от Закона за предучилищното и училищното образование и утвърждаването им от директора на училището. 
3.4. Разработване на годишна училищна програма за целодневна организация на учебния ден в съответствие със стратегията и спецификата на училището. 

3.5.Изграждане на училищни екипи за: 
а)  подкрепа за личностно развитие на детето и ученика; 
б)  изграждане на позитивен организационен климат; 
в) утвърждаване на позитивна дисциплина; 
г) развитие на училищната общност.
3.6. Предефиниране на политики, приоритети и ценности. 
а) ясно дефиниране на системата от индикатори за контрол и инспектиране на образователната институция. 
б) изготвяне на вътрешна система за ефективен мониторинг и контрол. 

1.7. Изграждане на STEM среда за прилагане на нови методи на преподаване, с цел мотивиране на учениците за учене, усвояване на трайни знания
Дейност 2: Инвестиции в образованието или финансови ресурси 
1. Създаване на условия за участие в национални, европейски и други международни програми и проекти. Разработване на училищни проекти: 

1.1. Изграждане на училищни екипи за разработване на проекти.

1.2. Провеждане на обучение на екипите по разработване, управление и мониторинг на проекти. 

2. Осигуряване на законосъобразно, икономически целесъобразно и прозрачно управление на училищния бюджета. 

2.1. Актуализиране на системата за финансово управление и контрол в образователната институция спрямо Наредбата за финансирането на институциите в системата на предучилищното и училищното образование и разработване на 

а) счетоводна политика на образователната институция; 

б) стратегия за управление на риска;

в) вътрешни правила за антикорупция, за двоен подпис, за предварителен и за текущ контрол, за анализ на натовареността и за текущо наблюдение и самооценка;

г) система за документооборота;

д) политика за работа с информационни системи и активи и за информационна сигурност и правила за достъп до информация;
е) отговорности по вземане на решение, осъществяване на контрол и изпълнение 

2.2. Разработване на бюджета съобразно действащата нормативна уредба. 

2.3. Осигуряване на прозрачност и публично отчитане на средствата от бюджета и извън бюджетните приходи. 

2.4. Разработване на процедури по постъпване и разходване на извънбюджетни средства от дарения, спонсорство, наеми, проекти и др. 

2.5. Приходи на училището. 

2.5.1. Осигуряване на инвестиции в образователната институция и тяхното законосъобразно, целесъобразно и икономично използване. 

2.5.2. Привличане на алтернативни източници за финансиране от работа по проекти и програми, дарения, наеми, спонсорство и др.

2.6. Ефективно използване, подобряване и обогатяване на МТБ на училището. Включване на учениците в естетизирането и поддръжката на  МТБ , съобразно целите на УВП и собствените им вкусове и предпочитания

Дейност 3: Квалификационна дейност 
1. Планиране, реализиране и документиране на квалификационната дейност за педагогическите специалисти на вътрешноинституционално ниво:
1.1. Проучване на нагласите и потребностите от квалификация на персонала в училище и провеждане на ефективни обучения с доказан резултат съобразно придобитите нови компетентности.
1.2. Приемане на план за квалификация, като част от годишния план в съответствие с приоритетните области за продължаващата квалификация, с националната и регионалната политика и съобразно потребностите от квалификация на педагогическите специалисти в съответния регион, съобразен с изискването педагогическите специалисти да повишават квалификацията си с не по-малко от 48 академични часа за всеки период на атестиране и не по-малко от 16 академични часа годишно за всеки;
1.3. Утвърждаване на наставничеството.
1.4. Насочване повишаването на квалификацията на конкретния педагогически специалист към напредъка на учениците, както и към подобряване на образователните им резултати. 
1.5. Създаване на стимули за мотивация за повишаване квалификацията на кадрите чрез учене през целия живот. 
1.6. Отчитане на резултатите от проведената квалификационна дейност: мултиплициране и практическо приложение на добрия педагогически опит, получен по време на квалификационната дейност. 
2. Планиране, реализиране и документиране на квалификационна дейност за педагогическия персонал, проведена от други институции:
2.1. Изграждане на система за продължаваща квалификация.  
2.2. Повишаване на квалификацията на педагогическите специалисти от специализирани обслужващи звена, от висши училища и научни организации. 
2.3. Увеличаване носителите на професионално-квалификационни степени, на образователно квалификационна степен „магистър“ 
3. Споделяне на ефективни практики. 

3.1. Изграждане на механизъм за популяризиране на добрия педагогически опит. 
3.2. Споделяне на резултатите от обученията и мултиплициране на добрия педагогически опит чрез различни форми на изява: 
а) дни на отворени врати, провеждани под формата на открита практика, събирания на педагогическите екипи по ключови компетентности и др. 
б) методически семинари и дискусионни форуми за презентиране на творчески проекти, резултати и анализ на проведени изследвания, с цел споделяне и насърчаване на иновации и повишаване на нивото на квалификация.
3.3. Споделяне на добрите педагогически практики и взаимните посещения на часовете на учителите и възпитателите – всеки учител и възпитател да представи поне по един урок (самоподготовка, занимание по интереси) пред своите колеги;

3.4. Повишаване резултатите на учениците по български език, литература и подобряване четивната грамотност и презентационни умения на учениците

Дейност 4: Нормативно осигуряване 
1. Осигуряване на достъп до законовата и подзаконовата нормативна уредба за осъществяване дейността на училището;

1.1. Изграждане на вътрешна система за движение на информацията и документите в образователната институция:
а) правила за документооборота; 
б) правила за информационна сигурност; 
в) правила за защита на личните данни;

1.2. Осигуряване на достъп до учебната документация по изучаваните учебни дисциплини; 

1.2.1. Осигуряване на резервни комплекти от учебници и учебни помагала в училищния кът за четене;
1.2.2. Поетапна актуализация на библиотечните единици. 
1.3. Състояние на училищната документация. 

1.3.1. Осъществяване на текущ контрол по изрядно водене на училищната документация съгласно Наредба № 8/11.08.2016 г. за информацията и документите за системата на предучилищното и училищното образование; 
1.3.2. Съхраняване и архивиране на училищната документация съгласно изискванията на ДОС за информация и документите. 
1.4. Поддържане състоянието на библиотечната информация съгласно изискванията на Наредба № 24/10.09.2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие. 

1.4.1. Набавяне на справочна и художествена българска литература;

1.4.2. Справочна и художествена англоезична литература; 
1.4.3. Философска и психологическа литература 
1.4.4. Методическа литература и др. 
1.4.5. Провеждане на инвентаризация съгласно сроковете в нормативната уредба. 
Дейност 5: Персонал 
1.Разработване на правила и процедури при подбор, сключване и прекратяване на трудови договори.
2.Създаване на механизъм за откритост и прозрачност при вземане на управленски решения – делегиране на отговорности (разделянето на отговорностите по вземане на решение, осъществяване на контрол и изпълнение).
3. Изработване на критерии за оценка труда на персонала: 

3.1. Изготвени, обсъдени и приети критерии за диференцирано заплащане труда на персонала.
3.2. Изработване на критерии за поощряване на педагогическите специалисти с морални и материални награди за високи постижения в предучилищното и училищното образование като стимули за повишаване на мотивацията за професионално усъвършенстване и тяхната активност в развитието на иновативни практики.
4. Актуализиране на вътрешните правила за работната заплата.
5. Разработване на правила за организиране и провеждане на атестиране на педагогическите специалисти: сформирана атестационна комисия, утвърдени информации и инструктажи, пет критерия от областите на професионална компетентност в зависимост от вида на институцията и стратегията за развитието й и на скала за определяне на достигнатата степен на изпълнението им, атестационни карти, декларации, планове за методическо и организационно подпомагане, протоколи, заповеди и др.

5.1. План за методическа и организационна подкрепа и определяне на наставник на педагогически специалисти, получили оценки от атестирането „отговаря частично на изискванията“ или „съответства в минимална степен на изискванията“.

5.2. Обвързване на резултатите от атестирането с кариерното развитие на педагогическите специалисти: определяне и утвърждаване от директора на работни места за „старши“ и за „главен“ учител/възпитател, както и възможностите за присъждане на втора и първа степен в рамките на числеността на педагогическия персонал и на средствата от делегирания бюджет.
6. Осигуряване на капацитет за оценка на състоянието на качеството на предлаганото образование; 

6.1. Изграждане на комисия/екип за управление на качеството на образованието като помощен, консултативен и постоянен работен орган към директора на училището за оказване на подкрепа при управление на качеството в институцията 

6.2. Регламентиране на задължения, правомощия, състав и време за заседания на комисията в правилника за устройството и дейността на образователната институция. 

Оперативна цел 2: Изграждане на институционална среда и училищен механизъм за подкрепа и адаптиране на учениците 
Дейност 1: Институционална среда 
1. Разработване на мерки за адаптиране на ученика към училищната среда 
1.1. Актуализиране на правилата за достъп до сградата, за охрана и сигурност с видеонаблюдение. 
1.2. Приемане на механизъм с мерки и дейности за изграждане на подкрепяща и позитивна институционална среда:

1.2.1. приемане на различните форми на обучение, регламентиране условията за промяна в правилника за дейността на училището;

1.2.2. сътрудничество на училището с външни партньори и осигуряване на условия за интерактивно учене. 
1.2.3. сформиране на ГУТ и училищна комисия по безопасност и здраве и уреждане в правилник правата и задълженията им за предотвратяване на рисковете; 
1.3. Създаване на възможности за включване на ученика в различни форми за занимания по интереси в зависимост от неговите интереси и потребности; 

1.4.Осигуряване на условия за неформално и информално учене. 

1.5. Осигуряване на условия за възможност за гъвкаво, интерактивно и адаптивно обучение. 

1.5.1. Създадени възможности за приложение на ИКТ в образователния процес по всички учебни предмети;
1.5.2. Разработване от страна на педагогическите специалисти на свои модели на интерактивни добри педагогически практики; 
1.5.3. Осъществяване на контрол по планирането на материала по учебните предмети и разработване на различни образователни материали (вкл. интерактивни методи на преподаване) и използване на електронно четими учебници .
1.5.4. Създаване условия за гъвкаво прилагане, изменяне и адаптиране методите на преподаване от страна на учителите с оглед постигането на по-добри резултати от ученето; 
1.5.5. Създаване условия за използване на интерактивни техники за окуражаване на учениците да правят връзки и да участват активно в учебния процес. 

Дейност 2: Превръщане на училището в приобщаваща и подкрепяща среда 
1. Създаване условия за интегриране на ученици със СОП .
2. Утвърждаване на политики за работа с ученици от уязвими групи: 

2.1Участие в различни форми на сътрудничество с неправителствени организации, регионалните управления по образование, органите за закрила на детето, дирекция „Социално подпомагане“ и др. 

2.2 Изготвяне на писмени предложения до съответната дирекция „Социално подпомагане“ за предоставяне на помощ в натура за ученици, като предлагат вида на помощта съобразно идентифицираните потребности на всеки конкретен ученик.

3. Утвърждаване на политики за превенция на ранното отпадане от образователната система:

а) участие на педагогически специалисти в дейности на екипи по обхват: посещения по домовете на учениците в риск от отпадане, за които се установи, че отсъстват от училището без уважителни причини и разговори с родители/настойници/ лица, полагащи грижи;
б) системно взаимодействие с родителите с цел мотивирането им за осигуряване на трайното присъствие на ученика в училище;

в) предлагане на мерки за обща и допълнителна подкрепа на учениците в риск от отпадане;

г) предлагане на мерки за ангажиране на застрашените от отпадане ученици в училищния живот.

4. Приемане/актуализиране на правила за разрешаване на възникнали конфликти: 
4.1. Сформиране на училищна комисия за превенция на тормоза и насилието.
4.2. Изграждане на механизъм за противодействие на тормоза и насилието: превенцията и  интервенция при разрешаването на конфликти и търсене на  подкрепа и партньорство в и извън общността.
5. Реализиране на дейности за превенция и разрешаване на конфликти; 

6.1. Съвместна работа  с класните ръководители по изпълнение на мерките за превенция на тормоза и насилието, както и дейности за мотивация и преодоляване на проблемното поведение, които са израз на общата воля и на координираните усилия на всички участници в образователния процес:
а) създаване на условия за включване на ученика в група за повишаване на социалните умения за общуване и за решаване на конфликти по ненасилствен начин;

б) насочване на детето или ученика към занимания, съобразени с неговите потребности;

в) индивидуална подкрепа за ученика от личност, която той уважава 

г) участие на ученика в дейности в полза на паралелката или училището, включително определяне на възможности за участие на ученика в доброволчески инициативи;

7. Изграждане на вътрешна информационна система за предоставяне на информация, свързана с дейността на училището: актуална интернет страница на училището, електронен дневник, електронно портфолио на класа и др. за формиране на чувството за принадлежност към институцията у всеки възпитаник.
8. Осигуряване на начини и средства за разпространяване на информацията: интернет страница на училището, фейсбук-групата на училището, електронни адреси, училищен вестник и др.  с оглед утвърждаване положителния облик на училището в общността.
9. Защита на личностното достойнство на учениците и учителите в синхрон с демократичните процеси в обществото.
Дейност 3: Инициативи по основни направления на възпитателната дейност
1. Реализиране на дейности за формиране на знания и умения за здравословен начин на живот: здравни беседи, дискусии с представители на здравни организации, викторини и състезания.
2. Реализиране на дейности за екологичното възпитание на учениците: състезания на открито, посещения в близки местности, изграждане на еко-база, доброволчески еко инициативи (почистване на класната стая, двора на училището, спортните площадки, др.).
3. Реализиране на дейности за възпитание в национални и общочовешки ценности:
а) патриотичен календар на класа;

б) ученически инициативи за изразяване почит към националните герои и вековната ни история – разписани инициативи за всеки празник;

в) представяне на ученическо творчество (възможности за публикуване в училищните, и в местни и национални медии).
Оперативна цел 3: Управление на образователния процес чрез внедряване на ефективна система за обучение и учене, ориентирана към мислене. 

Дейност 1: Учебна дейност 
1. Разработване и въвеждане на модел за подготовка и планиране от страна на учителя: 
1.1. Самостоятелно планиране на дидактическата работа за практическото изпълнение на заложените цели на обучението и за постигане на очакваните резултати в съответната учебна програма за придобиване на общообразователната подготовка в съответствие с предвидените учебни часове по учебен план.

1.2. Насоченост към ритмичното усвояване на учебното съдържание по съответния учебен предмет за даден клас и за осъществяване на съответстващите учебни дейности за гарантиране на изпълнението на цялата учебна програма.

1.2.1. Съобразяване на дидактическата подготовка на урока с учебната програма и с резултатите от входяща, изходяща диагностика и текущото оценяване и го променя гъвкаво при необходимост. 

1.2.2. Предвиждане на мерки за диференциран и индивидуализиран подход с нуждаещи се от подкрепа ученици. 

1.2.3. Разпределяне на съотношението на уроците за нови знания към тези за упражнения, преговор и обобщение, както и за контрол и оценка, съгласно изискванията на ДОС за общообразователната подготовка и ДОС за оценяване. 

1.2.4. Адаптиране на планираната дидактическа работа за различните паралелки спрямо равнището на подготовка и различните потребности на учениците. 

1.2.5.  Включване на учениците в предварителната подготовка на урока със задачи за проучване, с презентации, с информационни съобщения и др. 

1.3. Планиране и използване на ИКТ в урока 

1.3.1. Разработване и въвеждане на система за квалификация на учителите във връзка с ефективното използване съвременни информационни и комуникационни технологии в обучението. 

1.3.2. Самостоятелно разработване на мултимедийни и електронни уроци. 

Дейност 2: Оценяване и самооценяване 
1. Използване на разнообразни форми за проверка и оценка на постиженията на учениците (формални, неформални, вътрешни, външни форми на оценяване, самооценяване и взаимно оценяване).
2. Установяване на входното равнище на учениците по учебните предмети или модули, които са изучавали през предходната година в задължителните учебни часове, в триседмичен срок от началото на учебната година чрез текущо изпитване:

2.1. Установени дефицити и набелязване на мерки,допълнително обучение и/или консултации за компенсиране;
3. Изготвяне и утвърждаване на график за датите за контролни и класните работи предварителното му оповестяване на учениците и на родителите. 
4. Изготвяне на критерии за оценяване, запознаване на учениците и родителите им с тях. 
5. Изграждане на умения у учениците за самооценяване чрез използване на адекватни критерии и показатели.
6. Осъществяване на перманентен контрол за ритмичност на оценяването съгласно чл. 11 от Наредбата за оценяване на резултатите от обучението на учениците.
7.Осигуряване на възможности за валидиране на компетентности, придобити чрез неформално обучение и информално учене. 

8. Анализ на резултатите и постиженията на учениците: средните резултати на училището от националното външно оценяване, средните резултати за областта, средните резултати за страната, др.(което е приложимо).
Дейност 3: Изграждане на позитивни взаимоотношения ученик-учител; ученик-ученик 
1. Изграждане на взаимоотношения на партньорство между учителите и учениците:
1.1. Изграждане на политики за подкрепа за личностно развитие на детето и ученика между институциите в системата на предучилищното и училищно образование: 

1.1.1. Подкрепа за личностно развитие на ученика (мерки за обща и допълнителна подкрепа). 

1.1.2. Изграждане на позитивен организационен климат; 

1.1.3. Утвърждаване на позитивна дисциплина; 

1.1.4. Развитие на училищната общност. 

2. Изграждане на умения за работа в екип в паралелката: използване на интерактивни методи на обучение с доказан ефект върху изграждане умения за работа в екип, организиране на обучения на връстници от връстници, въвеждане на практиката на ученици-наставници за превенция на конфликти, отпадане от училище, развиване на лидерство, участие в клубове и неформални групи по интереси и др.
3. Утвърждаване на позитивен организационен климат в институцията:
3.1. Планиране и реализация на дейности по осигуряване на обучение и възпитание в здравословна, безопасна и сигурна среда, зачитане на учениците като активни участници в образователния процес.

3.2. Осигуряване на условия за формиране на патриотично възпитание, формиране на национално самосъзнание и общочовешки ценности чрез участие на учениците в:

а) организиране и провеждане на училищни празници и събития съобразно календара на националните, общинските, местните, професионалните и културните дати и празници (честване на годишнини, отбелязване на значими за историята ни събития, на патрона на паралелката, училището, дискусионни форуми по актуални теми и др.);

б) ритуализацията на училищния живот чрез предложения и дейности, свързани с училищните традиции и изграждане на новата визия на училището.
3.3. Участие в организиране и провеждане на училищни кампании, подкрепящи здравето, толерантността, социалната чувствителност, правата на човека, опазването на околната среда и др.
а) здравословен начин на живот;

б) екологично възпитание чрез проектни дейности, хепънинги, състезания и др.;

в) физическа активност и участие в спортни дейности.

3.4. Изграждане на училище без агресия, осигуряващо подкрепяща среда, индивидуално консултиране по възрастови проблеми, проблемно поведение и др.

3.5. Развиване на система за извънкласни и извънучилищни дейности, които спомагат за по-добрата организация на свободното време и са насочени към развитие на творческия потенциал на учениците, като възможности за увеличаване на привлекателността на училището.
4. Утвърждаване на позитивна дисциплина:

4.1. Приемане на правила за поведение в паралелката.

4.2. Приемане, утвърждаване и спазване на етичния кодекс на общността.
4.3. Реализиране на форми на посредничество, решаване на конфликти, превенция на агресията.
4.4. Проучване на мненията, нагласите и очакванията на учениците относно процеса и съдържанието на училищното образование и предложения по училищния живот.
4.5. Поощряване на учениците с морални и материални награди при показани високи постижения в областта на науката, изкуството и спорта. 

4.6. Осигуряване на кариерно ориентиране на учениците, интегрирано в ОВП.

5. Утвърждаване на институционални политики за подкрепа на инициативността и участието на учениците чрез подходящи за възрастта им включващи демократични практики, като: 

5.1. Участие в създадените форми на ученическо самоуправление и представителство.
5.2. Участие в организиране и провеждане на доброволчески дейности във и извън училище.
5.3. Участие в обсъждане на въпроси, засягащи училищния живот и училищната общност, в т.ч. училищния учебен план чрез формите на ученическо самоуправление. 

Дейност 4: Повишаване резултатите от обучението 
1. Подготовка на учениците за успешно полагане на изпитите от НВО в края на IV и на VII клас.
2. Организиране на допълнително обучение по време на лятната ваканция при условия и по ред, определени със заповед на директора на училището за ученици с обучителни трудности. При необходимост допълнителното обучение може да продължи и през следващата учебна година. 

3. Консултиране на учениците, полагащи поправителен изпит и изготвяне на програми за допълнителна работа по учебни предмети или модули. 

4. Преустановяване на индивидуалната учебна програма и продължаване на обучението по общата при постигане изискванията на учебната програма за ученици със СОП, които са постигнали изискванията на учебната програма по учебен предмет от училищния учебен план.
5. Изготвяне на програма за превенция на ранното отпадане от училище по различни причини. 

6. Подготовка на ученици за участие в състезания, олимпиади, конкурси и др.
Дейност 5: Постигане на високи педагогически постижения 
1. Изграждане на система за мотивация на учителите, директорите и другите педагогически специалисти за повишаване квалификацията и за кариерно развитие. 

2. Планиране, координиране, управление и контрол на дейностите за повишаване квалификацията на педагогическите специалисти на училищно ниво. 

3. Създаване на условия за включването на педагогически специалисти във форми за продължаваща квалификация 

4. Мотивиране на учители за подготвяне на ученици на състезания, олимпиади и др. 

Оперативна цел 4: Партньорство и сътрудничество разработване и утвърждаване на система от специални мерки за училищно партньорство, създаваща социална ангажираност и отговорности на педагогическите специалисти при работа с родители, ученици и общественост. 

Дейност 1: Партньорство между преките участници в училищното образование 
1. Изграждане на механизъм за партньорство между преките участници в училищното образование. 

1.1.Създадени условия за подкрепа на млади учители – наставничество. 

1.2. Включване на учителите в управлението на промените в училището: сформиране на екипи и комисии.
2. Приети мерки за ефективно партньорство на училищното ръководство с педагогическия екип, обществения съвет, настоятелството и ученическото самоуправление. 

2.1. Представяне стратегията за развитието на училището пред родителската общност.
2.2. Формиране на нагласи у родителите за партньорство и сътрудничество чрез организиране на родителски срещи и инициативи на паралелките. 
2.3. Реализиране на дейности за проучване нагласите и отношенията на родителите по конкретни въпроси – проучвания чрез анкети, интервюта и др. 
2.4. Провеждане на разяснителни кампании сред родителите на общи родителски срещи (прием, първи учебен ден, организация и провеждане на НВО, др.).

2.5. Планиране и реализация на дейности за активно участие на родителите в организираните от училището извънкласни дейности. 
а) коледни конкурси;

     б) празници на словото;
в) училищни изложби;
г) форуми за превенция на агресията и насилието;

д) участие в акции за събиране на помощи за деца в тежко социално положение;

е) ден на таланта и др.
3. Сътрудничество със социалните партньори при разработване на концепции, вътрешнонормативни документи, квалификация, предложения, мнения, становища по съвместни проекти, модернизиране на материалната база на институцията.
Дейност 2: Взаимодействие със заинтересовани страни 
1. Взаимодействие с институциите в системата на образованието, териториалните органи на изпълнителната власт, органите за местното управление: 

1.1. Партньорство с обучаващи организации за организиране на продължаваща квалификация на учителите.
1.2. Партньорство с други училища в областта и страната за обмяна на добри педагогически практики, за организирането на различни състезания и културни събития. 
1.3 Партньорство с органите на местно самоуправление при подготовката, реализирането и управлението на национални и международни програми и проекти, подпомагащи дейности в областта на образованието. 
2. Взаимодействие с дирекция „Социално подпомагане“, Агенцията за закрила на детето и структурите на полицията 

VІІ. ПРИОРИТЕТИ В ДЕЙНОСТТА НА УЧИЛИЩЕТО

1. Поддържане на високо качество и ефективност в процеса на училищното образование съобразно индивидуалните способности и потребности на учениците чрез организиране на дейността на училището в съответствие с разпоредбите на ЗПУО и ДОС:

1.1. Планиране, организация и контрол на дейността на училището.

1.2. Осъществяване на привлекателен и мотивиращ процес на образование, възпитание и социализация.

1.3. Осъществяване на обучение по учебни планове за профили съобразно потребностите и интересите на учениците и възможностите на училището. 

2. Мерки за повишаване на качеството на образованието: 
2.1. Управление на институцията:                   

а) стратегическо планиране: определените политики за развитие на институцията са в съответствие със законите на страната;

б) устройството и дейността на училището е регламентирано в правилник в съответствие със ЗПУО и подзаконовите актове по прилагането му;

в) своевременно са приети и утвърдени училищните учебни планове;

г) лидерство в училищната общност, прозрачност в управлението и делегиране на правомощия;

д) ефективна комуникация между участниците в образователния процес за изпълнение на приетата стратегия за развитие на училището и за изпълнение на решенията на педагогическия съвет;

е) установени партньорски отношения с обществения съвет и с настоятелството за постигане целите на институцията;

ж) утвърждена система за вътрешноинституционална квалификация на педагогическите специалисти в институцията,  създаване система за наставничество;

з) увеличаване броя на учителите с ПКС, участие във форми за продължаваща квалификация, вкл. междуинституционални под формата на методически семинари, лектории, дискусионни форуми, открити практики, презентации на творчески проекти, на резултати и анализи от проведени педагогически изследвания и др.

и) квалификация на административните служители;

й) утвърждаване на формите на ученическо самоуправление;

к) ефективен педагогически и административен контрол (организация на дейностите, воденето и съхранението на документацията, др.);

л) ефективно взаимодействие и общуване с родителите като участници в образователния процес: информиране за индивидуалния напредък на учениците, приемане на мнения, предложения и сигнали за нередности, планиране и организиране на съвместни дейности и др.

м) законосъобразно, целесъобразно и прозрачно разходване на бюджетните средства и ефективно управление на материалните от страна на ръководния екип; 

н) осигуряване и използване на ИКТ в административната дейност: въведена деловодна програма, софтуерни продукти за водене документацията на училището (книга за заповеди на директора, книга за решенията на педагогическия съвет, книга за контролната дейност и  др.);

о) успешно участие и изпълнение на национални програми и работа по проекти, осигурени допълнителни средства за успешно реализиране на планираните политики с оглед развитие на училището 
 2.2.  Образователен процес:

а) осигуряване на ефективно взаимодействие с учениците в процеса на обучение: ефективно планиране и организиране на дейностите, избиране и прилагане на иновативни методи, техники и средства при провеждане на учебния час, мотивиращо управление на паралелката;

б) използване на мултимедийни презентации и електронни ресурси в образователния процес;

в) ориентиране на обучението към формиране на умения за учене и компетентности в областта на българския и на чужд език език, културна компетентност и умения за изразяване чрез творчество;

г) подкрепа при формиране на инициативност и предприемачество, дигитални компетентности, STEM умения и др.;

д) насоченост към формиране на социални учения за общуване, самооценка, самоконтрол, работа в екип и др.;

е) проследяване на индивидуалното развитие и постигнатите резултати на всеки ученик; за работа в екип,

ж) осигуряване на обща и/или на допълнителна подкрепа за ученици с обучителни трудности и/или с проблемно поведение, в риск от отпадане, със специални образователни потребности;

з) постигане на устойчивост/повишаване на резултатите от НВО 

и) осигуряване на занимания по интереси според желанията на учениците и възможностите на училището;

й) увеличаване броя на учениците, участващи в училищните, общинските, областните и националните кръгове на олимпиади и състезания и подобряване на резултатите;

к) утвърждаване на спортен календар на училището и развиване на компетентности, свързани със здравето и спорта чрез участие на ученици в спортни прояви, осигурени от училището или провеждани извън него, разходки и игра на учениците сред природата, провеждане на зимни и/или летни лагери с учениците и др.;

л) осигуряване на заместване на отсъстващи учители;

м) разработване и реализиране на вътрешни проекти и дейности с учениците 
2.3. Институционална среда: 

а) създаване на благоприятна и толерантна атмосфера на общуване, доверие и взаимопомощ, достъпна и подкрепяща среда;

б) поддържане на ефективна информационна среда за родителите с цел информиране индивидулания напредък на учениците; 

в) създаване на подходящи условия за сътрудничество и ефективно взаимодействие с обществения съвет,  и заинтересовани страни (НПО и общинските доставчици на социални услуги в подкрепа за личностно развитие на учениците и др.);

г) превръщане на училището в желано място за ученика: позитивна среда, осигурено библиотечно-информационно обслужване, столово хранене и др.;

д) популяризиране на дейността на училището, поддържане на активен и функционален сайт за утвърждаване авторитета  на институцията;

е) създаване на образователно пространство в съответствие с нормативните изисквания за здравословна, функционална, достъпна и безопасна среда, гарантираща живота и здравето на учениците;
3.Изграждане и поддържане на училищна организационна култура чрез институционални политики в подкрепа на гражданското, здравното, екологичното и интеркултурното образование:
          3.1. Подкрепа на личностното развитие на учениците – предоставяне на равни възможности и приобщаване на учениците.

         3.2.  Превенция на агресията и негативните прояви сред учениците.

          3.4. Осигуряване на условия за физическа активност и участие в спортни дейности.

          3.6. Ритуализация на училищния живот.

          3.7. Утвърждаване на ученическото самоуправление.

4. Училището – желано място за обучение, изява и подкрепа за личностното развитие на учениците; превенция на риск от ранно отпадане от системата на училищното образование:
4.1. Извънкласни форми и дейности за занимания по интереси.
4.2. Създаване и поддържане на благоприятна среда за обучение и развитие.

4.3. Обновяване и обогатяване на материалната база.

5. Повишаване на професионалната компетентност и квалификация на педагогическите специалисти:

5.1. Вътрешноинституционална квалификация.

5.2. Утвърждаване и развитие на наставничеството.

5.3. Междуинституционална квалификация (открити практики с дискусионни форуми, обмяна на добри практики: представяне на резултати и анализи от проведени изследвания и др.).

6. Взаимодействия с родители, институции и структури, работещи в областта на образованието и младежта:

6.1. Взаимодействие с родителите.

6.2. Взаимодействие с институции.

6.3. Присъствие на училището в общественото пространство.

7. Механизъм по съвместна работа с институциите по обхващане и включване в системата на училищното образование на ученици в задължителна училищна възраст
VІІІ. ПЛАН ЗА ДЕЙСТВИЕ И ФИНАНСИРАНЕ НА ДЕЙНОСТИТЕ ПО ИЗПЪЛНЕНИЕ НА ПРИОРИТЕТИТЕ 
	Приоритетни направления
	Дейности
	Срок
	Изпълнител
	Бюджет

	1
	2
	3
	4
	5

	1. ПОДДЪРЖАНЕ НА ВИСОКО КАЧЕСТВО И ЕФЕКТИВНОСТ В ПРОЦЕСА НА УЧИЛИЩНОТО ОБРАЗОВАНИЕ СЪОБРАЗНО ИНДИВИДУАЛНИТЕ СПОСОБНОСТИ И ПОТРЕБНОСТИ НА УЧЕНИЦИТЕ ЧРЕЗ ОРГАНИЗИРАНЕ НА ДЕЙНОСТТА НА УЧИЛИЩЕТО В СЪОТВЕТСТВИЕ С РАЗПОРЕДБИТЕ НА ЗПУО И ДОС:

	1.1. Планиране, организация и контрол на дейността на училището
	1.1.1. Изготвяне и актуализация на основните училищни документи в съответствие със ЗПУО и ДОС:

а) училищни учебни планове;

б)  правилници, планове и правила;

1.1.2. Създаване на постоянни училищни комисии за планиране и организация на основните направления в дейността на училището.

1.1.3. Създаване на условия за целодневна организация на учебния ден.

1.1.4. Кадрова осигуреност на общообразователната и профилираната подготовка:

а) поддържане и обновяване на банка със заместващи учители 

б) актуализиране на училищната програма за часовете, които не се водят от учители специалисти по време на заместване на отсъстващия учител.

1.1.5. Поддържане на оптимален за пълноценното осъществяване на дейността на училището състав на непедагогическия персонал.

1.1.6. Разработване на система от критерии и показатели за оценка на дейността на учителите и служителите в училището, обвързана с резултатите и постиженията. Гъвкаво използване на системата за оценяване на постигнатите резултати от труда на педагогическите специалисти за определяне на ДТВ на педагогическите специалисти и непедагогическия персонал.

1.1.7. Осъществяване на училищния и държавен план-прием. 

1.1.8. Оптимизиране на училищните учебни планове – разширяване кръга на учебните предмети, изучавани в избираемите и факултативните часове. 

1.1.9. Осъществяване на ефективен контрол на директора  съобразно целите на стратегията и на дейностите в процеса на училищното образование и своевременно предприемане на действия за тяхното подобряване.

1.1.10. Изграждане на училищна система за качество: 

а) разработване на общи и специфични училищни стандарти за качество, свързани с управлението на институцията, повишаване на квалификацията на педагогическите специалисти, утвърждаване на система за контрол на качеството, подобряване на институционалната среда, възпитание на учениците и училищно партньорство;
б) адаптиране на политики за постигане на образователните цели спрямо ЗПУО и стандартите.
	2023/2028 г.

ежегодно
	Директор;

Педагогически специалисти 
	Училищен бюджет

	1.2. Осъществяване на привлекателен и мотивиращ процес на обучение, възпитание и социализация.
	1.2.1. Използване на съвременни образователни технологии и форми на педагогическо взаимодействие при присъствено обучение и в условията на ОРЕС, за мотивиране на учениците и прилагане на усвоените знания в практиката. 

1.2.2. Познава специфичните потребности на всеки ученик за индивидуална работа и подкрепа.

1.2.3. Подкрепа за личностното развитие на учениците, превенция на обучителните трудности и ранно оценяване на риска – ранно идентифициране на учениците в риск чрез проучване и оценка на потребностите и интересите им, откриване и предотвратяване на причините, които биха довели до отпадане от училище.

1.2.4. Познава ДОС за оценяване на резултатите от обучението на учениците и разработва ефективен набор от средства за проверка и оценка. Дефиниране критерии за оценяване на знанията и уменията на учениците. Използване на подходящи методи, средства и подходи за насърчване напредъка и постигнатитие резултати на учениците. Осигурява на информация за индивидуалното развитие на учениците, определя мерки за допълнителна подкрепа, води консултации, информира родителите и връща конструктивна обратна връзка.

1.2.5.Издигане равнището на функционалната грамотност (четивна, математическа, по природни науки) за формиране на умения и нагласи за успех у учениците, за самостоятелен живот, междуличностно и междукултурно общуване, критично и креативно мислене и др.
	2023/2028 г.

постоянно
	Директор;

Педагогически специалисти
	Училищен бюджет, изпълнение на проекти,

целеви средства от МОН

	1.3. Осъществяване на обучение по учебни планове за профили съобразно потребностите и интересите на учениците и възможностите на училищната институция.
	1.3.2. Осигуряване на възможност за упражняване и прилагане на придобити знания, за развиване на творческото мислене и мотивация за самостоятелна дейност, както и за получаване на обратна връзка.

1.3.3. Насърчава придобиването на ключови компетентности.

1.3.4. Прилагане на конструктивни подходи за насочване на учениците към автономия в ученето чрез придобиване на ключови умения.

1.3.5. Прилагане на диференциран подход за обучение на ученици със специфични потребности с цел подпомагане на ефективно учене. 


	2023/2028 г.


	Директор; 

Педагогически специалисти
	Училищен бюджет

	2. ИЗГРАЖДАНЕ И ПОДДЪРЖАНЕ НА УЧИЛИЩНА ОРГАНИЗАЦИОННА КУЛТУРА ЧРЕЗ ИНСТИТУЦИОНАЛНИ ПОЛИТИКИ В ПОДКРЕПА НА ГРАЖДАНСКОТО, ЗДРАВНОТО, ЕКОЛОГИЧНОТО И ИНТЕРКУЛТУРНОТО ОБРАЗОВАНИЕ

	2.1. Възпитание в патриотизъм и национално самосъзнание


	2.1.1. Осигуряване на условия за пълноценно интегриране в българската образователна система на българите, живеещи извън Република България.

2.1.2. Насоченост на обучението към формиране на умения у учениците за съхраняване и утвърждаване на българската национална идентичност и българското национално самосъзнание, и тяхното активно и отговорно гражданско участие в обществото.

2.1.3. Целенасочена работа по класове, съобразена с възрастта на учениците и особеностите в тяхното развитие и интересите им.

2.1.4. Реализиране на дейности за повишаване информираността на учениците по въпроси, свързани с:

а) функциите на институции и управленски структури 

б) правата на човека, дискриминацията, равнопоставеността на половете;

в) здравна култура и здравословен начин на живот.

2.1.5. Участие в организацията и провеждането на училищни дейности и кампании, свързани с исторически събития или обществено значими инициативи.

2.1.6. Участие в кампании по актуални теми, свързани с политиките на ЕС.
	ежегодно
	Директор;

Педагогически специалисти
	Училищен бюджет, изпълнение на проекти,

целеви средства от МОН.

	2.2. Утвърждаване на ученическото самоуправление


	2.2.1. Повишаване ролята на съветите на класа и Ученическия парламент при организиране и осъществяване дейността на училището.

2.2.2. Участие на представители на ученическата общност при обсъждане на проблеми и вземане на управленски решения, както и при отчитане на резултатите от образователния процес.
	2023/2028 г.

ежегодно
	Директор; 

Класни ръководители
	Училищен бюджет, изпълнение на проекти,

целеви средства от МОН

	2.3. Екологична култура и навици за здравословен начин на живот

 
	2.3.1. Целенасочена работа, ориентирана към комплексно здравно образование чрез интерактивни дейности и занимания в часовете на класа, посветени на превенцията на тютюнопушенето, наркоманиите и злоупотребата с алкохол, активна спортна и туристическа дейност.

2.3.2. Организиране и провеждане на инициативи и мероприятия за формиране на навици за здравословен начин на живот и правилни житейски избори в детска възраст и по време на ранното полово съзряване.

2.3.3. Обучения за: 

а) безопасност на движението;

б) действия при бедствия, аварии, катастрофи и пожари;

в) оказване на първа помощ;

г) поведение при кризи и екстремни ситуации.

2.3.4. Съвместни дейности с РИОСВ, НПО и др. за придобиване на екологична култура.

2.3.5. Изпълнение на училищни проекти за подпомагане на физическото възпитание и спорта.
	ежегодно 
	Учители 
	Училищен бюджет, изпълнение на проекти,

целеви средства от МОН

	2.4. Осигуряване на условия за физическа активност и участие в спортни дейности
	2.4.1. Поддържане и обновяване на спортната база на училището.

2.4.2. Провеждане на училищен спортен празник.

2.4.3. Организиране на училищни спортни състезания.
	2023/2028 г.

ежегодно
	Директор,

Учители по ФВС
	Училищен бюджет,

Програми на МОН

	2.5. Превенция на агресията и негативните прояви сред учениците


	2.5.1. Провеждане на училищна политика и разработване на програма за превенция на агресията и негативните прояви сред учениците.

2.5.2. Подобряване на уменията на работещите в училището за адекватна реакция при предотвратяване на случаи на агресия и насилие в училищна среда.

2.5.3. Изработване и приемане на правила за предотвратяване и решаване на конфликти. 
	2023/2028 г.

ежегодно
	Класни ръководители
	Училищен бюджет, изпълнение на проекти,

целеви средства от МОН.

	2.6. Подкрепа за личностното развитие на учениците – равен достъп и приобщаване на учениците; превенция на риск от ранно отпадане от системата на училищното образование
	2.6.1. Сформиране на екипи за подкрепа за личностното развитие на учениците, за които са идентифицирани:

а) обучителните трудности и рискът от отпадане от училище: ранно оценяване на риска и ранно идентифициране на учениците в риск чрез проучване и оценка на потребностите и интересите им, откриване и предотвратяване на причините, които биха довели до отпадане от училище;

б) изявени дарби: осигуряване на условия за развитие и изява на таланта. 

2.6.2. Проследяване на развитието на ученици с изявен дарби, изготвяне на база данни и създаване на условия за тяхната изява на училищно и извънучилищно ниво.

2.6.3. Мотивиране на учителите и създаване на условия за работа с ученици с изявени дарби чрез допълнително материално стимулиране и факултативни форми.

2.6.4. Изготвяне на програма за превенция на отпадането и/или преждевременното напускане на училище, която да съдържа:

а) мерки за превенция и ограничаване на отпадането;

б) действия за интервенция при отпадане и/или преждевременното напускане на училище.
	2023/2028 г.

ежегодно
	Директор; 

Класни ръководители
	Училищен бюджет, изпълнение на проекти,

целеви средства от МОН

	3. УЧИЛИЩЕТО – ЖЕЛАНО МЯСТО ЗА ОБУЧЕНИЕ, ИЗЯВА И ПОДКРЕПА ЗА ЛИЧНОСТНОТО РАЗВИТИЕ НА УЧЕНИЦИТЕ; 

	3.1. Извънкласни и извънучилищни форми

 
	3.1.1. Организиране на учениците в извънкласни и форми, стимулиращи техните интереси, таланти и творчески способности (участие по проекти и програми). 

3.1.2. Участие на учениците при разработване и реализиране на проекти по национални и европейски програми за развитие на извънкласната дейност.

3.1.3. Участие на ученици и ученически отбори в състезания, конкурси, олимпиади.

3.1.4. Участие на учениците в организацията и провеждането на училищни празници и активности.

3.1.5. Предоставяне на свободен достъп на училищната база за провеждане на различни видове дейности.
	ежегодно
	Учителите 
	Училищен бюджет, изпълнение на проекти,

целеви средства от МОН

	3.2. Създаване и поддържане на благоприятна среда за обучение и развитие


	3.2.1. Осигуряване на здравословни и безопасни условия на обучение и труд.

3.2.2. Подходящо интериорно оформление на учебните помещения.

3.2.3. Създаване на благоприятна и толерантна атмосфера на общуване, доверие и взаимопомощ.

3.2.4. Подкрепа на инициативността и творческата активност на учениците.

3.2.5. Целенасочена училищна политика за превенция на отпадането и/или преждевременното напускане на училище спрямо учениците в риск:

а) подкрепа за преодоляване на обучителни трудности – допълнителна работа и консултации, преодоляване на обучителни затруднения;

б) контрол на отсъствията от училище;

в) своевременна индивидуална интервенция спрямо учениците в риск с цел мотивиране и преодоляване на риска от отпадане.
	ежегодно
	Педагогическите специалисти


	Училищен бюджет, изпълнение на проекти,

целеви средства от МОН

	3.3. Обновяване и обогатяване на материалната база
	3.3.1. Модернизиране на базата по национална програма и проекти, местни и регионални инициативи.

3.3.2. Поддръжка и текущ ремонт на учебните и помощните помещения.

3.3.3. Поддръжка на системата за постоянно видеонаблюдение и спазване на пропускателния режим.

3.3.4. Поддръжка и поетапно обновяване на компютърната и комуникационната техника.

3.3.5. Осигуряване на ресурси за е-обучение, използване на електронни образователни ресурси.
	2023/2028 г.

ежегодно
	Директор 


	Училищен бюджет, изпълнение на проекти,

целеви средства от МОН, дарения, средства от наеми

	4. ПОВИШАВАНЕ НА ПРОФЕСИОНАЛНАТА КОМПЕТЕНТНОСТ И КВАЛИФИКАЦИЯ НА ПЕДАГОГИЧЕСКИТЕ СПЕЦИАЛИСТИ

	4.1. Квалификация на педагогическите кадри
	4.1.1. Развиване на професионалния профил на педагогическите специалисти като съвкупност от знания, умения и отношения съгласно Наредба № 15 от 22.07.2019 г. за статута и професионалното развитие на учителите, директорите и другите педагогически специалисти.

4.1.2. Осигуряване на условия и възможности за усъвършенстване и обогатяване на компетентностите на педагогическите специалисти за ефективно изпълнение на изискванията на изпълняваната работа при присъствено обучение и в условията на ОРЕС, и за кариерно развитие чрез  обмяна на добри практики, въвеждаща и продължаваща квалификация в зависимост от потребностите, целите и съдържанието на обученията:

а)вътрешноинституционална квалификационна дейност – не по-малко от 16 академични часа годишно за всеки педагогически специалист, от които не по-малко от 8 академични часа са присъствени, включително и при синхронно обучение от разстояние в електронна среда; 
б) наставничество;

в) участие в квалификационни форми на специализирани обслужващи звена, висши училища и научни и обучителни организации, по-малко от 48 академични часа за период на атестиране за всеки педагогически специалист.

4.1.3. Подготовка и провеждане на процедура за атестиране на педагогическите специалисти.
4.1.4. Мотивиране на учителите за придобиване на по-висока ПКС, като едно от основанията за по-бързо кариерно развитие.

4.1.5. Кариерно развитие: процес на усъвършенстване на компетентности при последователно заемане на учителски или възпитателски длъжности или при придобиване на степени с цел повишаване качеството и ефективността на образованието.


	2023/2028 г.

ежегодно
	Директор;

Главни учители; 

Учители
	Училищен бюджет, изпълнение на проекти,

целеви средства от МОН

	5. ВЗАИМОДЕЙСТВИЯ С РОДИТЕЛИ, ИНСТИТУЦИИ И СТРУКТУРИ, РАБОТЕЩИ В ОБЛАСТТА НА ОБРАЗОВАНИЕТО 

	5.1. Взаимодействие с родителите


	5.1.1. Структуриране и дейност на обществения съвет.

5.1.2. Усъвършенстване на системата от взаимовръзки и обратна информация в релацията „училище – семейство“:

а) укрепване на положителното отношение към училището като институция от страна на ученици и родители и проява на съпричастност към училищния живот;

б) установяване на система от форми и средства за сътрудничество и взаимодействие с родителите: родителски и индивидуални срещи, индивидуални консултации, обучения .

5.1.3. Информираност на родителите и стимулиране на родителската активност: за основните нормативни и училищни документи, по повод информация за резултатите от учебната дейност, консултиране по проблеми, решаване на конфликти, налагане на санкции и др.

5.1.4. Сътрудничество и взаимодействие от родителите:

а) при организиране на училищни дейности;

б) в процеса на кариерното информиране, ориентиране и развитие;

в) при идентифициран риск за ученика от отпадане и/или преждевременно напускане на училище. 

5.1.5. Създаване на информационна банка с данни и координати за своевременна връзка с ученика и неговите родители.
	2023/2028 г.
	Директор

Класни ръководители
	Училищен бюджет, изпълнение на проекти,

целеви средства от МОН

	5.2.Взаимодействие с институции


	5.2.1. Популяризиране дейността на училището на общински, областни, национални и международни форуми и в медийното пространство.

5.2.2. Реализиране на съвместни проекти с партниращи организации, с дейци на науката, културата, изкуството и спорта 


	2023/2028 г.

ежегодно
	Директор

Учители 
	Училищен бюджет, изпълнение на проекти,

целеви средства от МОН,

бюджет на висшето училище

	5.3. Присъствие на училището в общественото пространство
	5.3.1. Участие на учители и ученици в общински празници, състезания, форуми и др.

5.3.2. Поддържане и своевременно обновяване сайта на училището с актуална информация за нормативната база, организацията на дейността, изявите в различни направления на училищния живот и др.

5.3.3. Популяризиране на училището чрез информация в местните печатни и електронни медии.

5.3.4. Реализиране на системна и целенасочена рекламна стратегия за привличане и задържане на ученици.

5.3.5. Извършване на перспективен прием за ученици в прогимназиален  етап с цел продължаване и завършване на образованието в училището.

5.3.6. Организиране на информационни дейности на ниво  учители, администрация, ученици и родители.
	2023/2028 г.

ежегодно
	Директор;

Учители 
	Училищен бюджет, изпълнение на проекти,

целеви средства от МОН.

	5.4. Механизъм за съвместна работа с институциите по обхващане и включване в системата на училищното образование на ученици в задължителна училищна възраст
	5.4.1. Изпълнение на мерките, регламентирани в Постановление № 100  за създаване и функциониране на Механизъм за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст.


	2023/2028 г.

ежегодно
	Директор,

Екипи за обхват
	Училищен бюджет


